Duingt

Duingt on kunta itäisessä Ranskassa Haute-Savoien departementissa Auvergne-Rhône-Alpesin alueella. Kunta sijaitsee Lac d’Annecy -järven rannalla, noin 12 kilometriä Annecyn kaupungista etelään.

Kunnan nähtävyyksiä on linna Château de Châteauvieux, joka tunnetaan myös nimellä Château de Ruphy. Se on 1000-luvulta peräisin oleva keskiaikainen linna, joka oli tuolloin strategisesti tärkeällä paikalla Geneven kreivikunnassa. 1500-luvulle saakka linna kuului Geneven kreivien vasallien hallintaan. Nykyään linna on yksityisomistuksessa. Linna on myös inspiroinut useita taiteilijoita, kuten Cezannea.

Aiheesta muualla

Lähteet

Haute-Savoien kunnat